GiliGold/VAD_KnessetCorpus huggingface dataset:
יצחק פינדרוס:
הרי כמה זמן לוקח לטויוטות האלה לנסוע עוד קילומטר? אם יש טויוטות אז לא נשים, אם אין טויוטות תשים
דגנית סנקר לנגה:
לא, אבל אני חושבת שצריך להפריד פה בין הרובד הביטחוני לרובד האזרחי
דגנית סנקר לנגה:
אם מבחינה ביטחונית מחר הצבא אומר - -
יצחק פינדרוס:
ואז מה? מדינת ישראל משקיעה בבתי ספר שם?
דגנית סנקר לנגה:
 - - יש את התנאים האזרחיים לחזור
דגנית סנקר לנגה:
 כלומר אפשר לנהל שם שגרת חיים עבור ילדים ועבור מבוגרים מבחינת חינוך ותעסוקה
יצחק פינדרוס:
 לא פה זה הדיון
דגנית סנקר לנגה:
אני רק אולי אנסה להגיד, תראו, מבחינתנו המאמץ השלישי הוא המאמץ המשמעותי וזה יצירת תוכנית לאומית שטווח הזמן שלה הוא חמש שנים
דגנית סנקר לנגה:
 אתם בוודאי יודעים, תכף נראה את זה גם
דגנית סנקר לנגה:
 ב-10 לחודש הזה עברה החלטת ממשלה 1127 שאפשרה למנהלת תקומה תקציב בסך של 18 מיליארד שקלים לטובת ההסתכלות קדימה, ארוכת הטווח
דגנית סנקר לנגה:
 ויש לנו תוכניות נהדרות ונפלאות ביחד עם משרדי הממשלה
דגנית סנקר לנגה:
 וביחד גם עם התושבים ואני תכף אספר, אם אפשר להמשיך רגע במצגת אני אודה לך
אברהם עבאס:
מה - - - שלא היה להם קשר איתם כבר כמה שבועות?
יצחק פינדרוס:
בסדר, היא תגיע לזה
דגנית סנקר לנגה:
אני אגיד ככה: קודם כל שאלת על משרדי ממשלה
דגנית סנקר לנגה:
 נכון? שאלת על הממשקים
דגנית סנקר לנגה:
 אז אני רוצה שתדע, כל צוות יש לו, נניח אני, חינוך, רווחה, בריאות, נגב גליל, שוויון חברתי
דגנית סנקר לנגה:
 אנחנו נמצאים בהחלטת ממשלה 980 שעברה ב-19 באוקטובר נקבע שיהיה סמנכ"ל בכיר מצוות אצלנו במנהלת ואנחנו נמצאים איתו באינטראקציה על מנת למזער כפילויות
דגנית סנקר לנגה:
 אבל בעיקר על מנת לתת מענים מהירים יותר, טובים יותר, ממוקדים יותר
דגנית סנקר לנגה:
      אני אגיד שאנחנו, כל משרדי הממשלה נמצאים איתנו בכל השיחות, בעיקר על הסרת חסמים ופתרונות
דגנית סנקר לנגה:
 והכי חשוב, כל משרד שם את החלום שלו, את החזון שלו, לחינוך איכותי יותר, לאיך הוא רואה את הדברים האלה קורים קדימה
דגנית סנקר לנגה:
 זו ההחלטה שדיברתי עליה כבר ואפשר להתקדם איתה רגע הלאה
דגנית סנקר לנגה:
 אני אגיד רק שהצהרת הכוונות הייתה לעגן את מחויבות ממשלת ישראל לחיזוק ההתיישבות עבור הקהילות, התושבים ומדינת ישראל כולה
דגנית סנקר לנגה:
      אני לא אמשיך ואצטט, אבל רק אגיד שכתולדה מהדבר הזה אנחנו מתרכזים סביב חמישה פירים מרכזיים: אדם וקהילה, הצוות הכי חשוב, אל תגלו לאף אחד
דגנית סנקר לנגה:
 סביבת החיים שזה אותו דיור, אבל זה גם אותה אנרגיה מתחדשת שהוזכרה פה קודם
דגנית סנקר לנגה:
 זה גם הגנת הסביבה, זה גם התחדשות, זה גם תשתיות אזרחיות
דגנית סנקר לנגה:
 וינגייט ב', לא יודעת אם שמעתם על הדבר הזה
דגנית סנקר לנגה:
 זה גם כל נושא הכלכלה, העסקים
דגנית סנקר לנגה:
 חברים, היו שם הרבה מאוד עסקים קטנים, הרבה מאוד יצירתיות
דגנית סנקר לנגה:
 אני לומדת את זה, זה פשוט מרתק
דגנית סנקר לנגה:
 ואנחנו נדאג שזה יחזור להיות אולי אפילו יותר
דגנית סנקר לנגה:
 החקלאות דיברנו עליה, וחיזוק הרשויות המקומיות
דגנית סנקר לנגה:
      הרשויות המקומיות אנחנו רואים בהן לבנת בסיס להפעלה של כל הדבר הזה והם יצטרכו חיזוק משמעותי, למשל מחלקות לצמיחה דמוגרפית
דגנית סנקר לנגה:
 סתם אני נותנת כדוגמה
דגנית סנקר לנגה:
 למשל נושאים של תרבות
דגנית סנקר לנגה:
 אין היום מחלקה סטטוטורית שעוסקת בתרבות
דגנית סנקר לנגה:
 אנחנו רואים את התוכנית הזאת מתעסקת בכל הדברים הללו
דגנית סנקר לנגה:
 הכול נשען וכאן אני מתחברת למה שאמרת, על הביטחון
דגנית סנקר לנגה:
 הביטחון הוא תנאי לכל חלום כזה או אחר של התושבים ושלנו
דגנית סנקר לנגה:
      אני כן רוצה לדבר, כי הנושא של הוועדה הוא איך אמרתם? נגישות המנהלת או פניות המנהלת לשוחח
דגנית סנקר לנגה:
 נכון? להקשיב, להיות באינטראקציה
דגנית סנקר לנגה:
 אז למעט המבנה הארגוני ששרטטתי לכם אותו, שאמור לייצר את הדואליות הזאת בתקשורת ביום יום
דגנית סנקר לנגה:
 ולמעט הנחיות של ראש המנהלת משה אדרי, לא מפרגנים לבוס בחללים כאלה, אבל אני אגיד שיש דבר אחד שברור לכולנו וזה שאנחנו עובדים אצל התושבים, אנחנו נמצאים כל הזמן, מסיירים
דגנית סנקר לנגה:
 ויכול להיות שזה לא מספיק
דגנית סנקר לנגה:
      קרין, ששומעת אותי, יכול להיות שאני הייתי באוקטובר ואדרי היה ב-25 באוקטובר ותומר היה לפני שלושה שבועות
דגנית סנקר לנגה:
 יכול להיות שזה לא מספיק
דגנית סנקר לנגה:
 אנחנו לא פעם אחרונה ואנחנו לא נעלמים, וזה ימשיך ויהיה
דגנית סנקר לנגה:
 מפגש ראשון קיימנו ב-22 באוקטובר בקיבוץ דביר, עם כל ראשי ההנהגות 0 עד 4
דגנית סנקר לנגה:
 מפגש שני התקיים במושב גילת
דגנית סנקר לנגה:
 כמובן אדרי וכל המנהלת, עם ראשי היישובים של 4 עד 7
דגנית סנקר לנגה:
 אנחנו סיימנו שולחנות עגולים עם למעלה מ-25 יישובים שעברנו על כל החלומות שלהם
דגנית סנקר לנגה:
 תקשיבו, זה מדהים
דגנית סנקר לנגה:
 כל יישוב כזה עובר הליך של החלימה ביחד, של התכנון ביחד
דגנית סנקר לנגה:
 התוכניות האלה נפרטו והיו רמ"י, היה מנהל התכנון, היה משרד הבינוי והשיכון, היה משרד החינוך
דגנית סנקר לנגה:
 ואנחנו מנסים לראות איך אנחנו מתרגמים את זה לתוכנית פרקטית
דגנית סנקר לנגה:
     ב-11 בדצמבר קיימנו מפגש ציבור עצום עם מועצה אזורית אשכול
דגנית סנקר לנגה:
 אני חושבת שגם אתם הייתם, לא? היו שם נציגים שלכם, באילת
דגנית סנקר לנגה:
 במהלך יום שלם שבמסגרתו רק שרטטנו ביחד עם התושבים איך הם רואים את העתיד שלהם
דגנית סנקר לנגה:
 זו הייתה יוזמה של גדי ירקוני ראש המועצה
דגנית סנקר לנגה:
 ואני מקווה, המועצה הבאה היא שער הנגב
דגנית סנקר לנגה:
 כמובן שכל המועצות יגיעו בסדר גם אחריהם
דגנית סנקר לנגה:
 ואני גם אגיד שאנחנו גם מסיירים בכל מיני מקומות, גם במפעלים, גם בתעשייה, לשמוע את האנשים ולהבין
דגנית סנקר לנגה:
 אין לנו שום מונופול לא על ידע ולא על שכל, אנחנו מבינים את זה מאוד
דגנית סנקר לנגה:
      אני רוצה גם להגיד שאנחנו לפני כשבוע העלינו לחיים, לא יודעת, העלינו לעולם, אתר שלנו
דגנית סנקר לנגה:
 אפשר רגע להיכנס אליו, זה אתר של מנהלת תקומה, שבמסגרתו אנחנו מסבירים על הפעולות שלנו
דגנית סנקר לנגה:
 מנסים להנגיש את המידע הזה
דגנית סנקר לנגה:
 כי אין דרך אחרת לבוא ולדבר את הדברים האלה בכל מיני מקומות
דגנית סנקר לנגה:
 וכל מידע שלנו של המנהלת, בין אם זה מסמכים ובין אם זה כתובות ובין אם זה דברים, הצוותים שלנו, הכול נמצא שם ויש גם דרך ליצור קשרים
דגנית סנקר לנגה:
      אני חוזרת ואומרת שאנחנו מתרגשים לנוכח גודל המשימה
דגנית סנקר לנגה:
 אנחנו מגיעים למשימה הזאת בצניעות ובענווה שדרושה לה
דגנית סנקר לנגה:
 אבל בה בעת גם בנחישות שמתאימה למשימות מן הסוג הזה
דגנית סנקר לנגה:
 אנחנו מבינים שהדרך היא דרך ארוכה ואנחנו מקווים שביחד עם כל הגורמים, אני רוצה להגיד את דעתי הפרטית כרגע
דגנית סנקר לנגה:
 אני הייתי בממשלה 11 שנים
דגנית סנקר לנגה:
 אני חושבת שכולם רתומים לעניין
דגנית סנקר לנגה:
 אני מרגישה שכל עם ישראל, החברה האזרחית, פילנתרופיה, מועצות, משרדי ממשלה, יש בהם תשוקה עזה להקים את החבל הזה, משגשג יותר ופורח יותר ממה שהוא היה בעבר
דגנית סנקר לנגה:
 אם יש שאלות אני כאן
יצחק פינדרוס:
אני רוצה להתייחס לשני דברים שעלו
יצחק פינדרוס:
 קהילת שלומית, אני מדבר עכשיו, אני מזקק כרגע נקודה
יצחק פינדרוס:
 היא העלתה כמה דברים, אבל נקודה שהיא העלתה
יצחק פינדרוס:
 השוני בין יישוב קהילתי לקיבוץ
יצחק פינדרוס:
 השוני בין יישוב קהילתי לקיבוץ, שהוא משמעותי מאוד
יצחק פינדרוס:
 כמו שאמרת, אתם יושבים מול התנועות הקיבוציות ומול הדברים האלה
דגנית סנקר לנגה:
וגם מול עמית יפרח, יושב ראש תנועת המושבים
יצחק פינדרוס:
 אני אומר, בסוף יש שוני
יצחק פינדרוס:
 ומול רמ"י זה משמעותי מאוד השוני הזה
יצחק פינדרוס:
 כמות הקרקעות שהם מחזיקים, איך וזה לחקלאות
יצחק פינדרוס:
 איך אנחנו מתייחסים לדבר הזה
יצחק פינדרוס:
      וקהילת מגן, מה שאני הבנתי בעיקר, אם יהיה בסוף מישהו שיהיה אחראי על היישוב שלהם זה יפתור את זה
יצחק פינדרוס:
 השאלה אם יש מישהו אחרי המפגש במצפה רמון כפי שהעלית?
דגנית סנקר לנגה:
יש רכז תקומה
דגנית סנקר לנגה:
 אינני יודעת את שמו, אבל אני מניחה שקרין תדע
דגנית סנקר לנגה:
 ותומר הוא הכתובת שלכם וגם אני וגם אנשיי זמינים לכל דבר שצריך
דגנית סנקר לנגה:
 יש שם, כבר מאויש שם רכז
יצחק פינדרוס:
אז אני שואל, אם כך, על הנושא של היישובים קהילתיים מול רמ"י
דגנית סנקר לנגה:
אני לא יודעת לענות, אני לא מבינה את השאלה בדיוק
דגנית סנקר לנגה:
 מה אתה שואל אותי?
יצחק פינדרוס:
אני אגיד מה, אני מזקק בסוף בשפה שלי את מה ששלומית העלו
יצחק פינדרוס:
 בסוף יש כשמנהלת תקומה, כאשר שרמ"י יושב מול המערכת בקבלת ההחלטות ומשרד השיכון וכולם, אז לתנועה הקיבוצית יש קול
יצחק פינדרוס:
 יש לוביסטים, יש מערכת, יש קול, יש כללים איך עובדים מול התנועה הקיבוצית, איך התנועה הקיבוצית, הסכמים מול רמ"י
יצחק פינדרוס:
 הדברים הרבה יותר, הייתי אומר מוסדרים וסלולים במשך 75 שנות קיומה של מדינת ישראל
יצחק פינדרוס:
 כשמגיע ליישוב קהילתי זה כבר סיפור אחר לגמרי
יצחק פינדרוס:
 זה איש איש לנפשו
יצחק פינדרוס:
 עכשיו, הם באים ואומרים כקהילה, אם אנחנו רוצים באמת לפתח את המקום ולהגיע ל-500 משפחות, השאלה איך מגשרים על הפער הזה?
דגנית סנקר לנגה:
אנחנו מקשיבים לכולם, קיבוצים ומושבים כאחד
יצחק פינדרוס:
לא, לא, לא שאלה של הקשבה
דגנית סנקר לנגה:
ואנחנו נטפל בכולם, קיבוצים ומושבים כאחד
קרין צורף:
אנחנו גם לא קיבוץ ולא מושב
דגנית סנקר לנגה:
לא משנה, יישוב קהילתי, לא משנה
דגנית סנקר לנגה:
 אני לא עוקבת
יצחק פינדרוס:
האתגר שלהם בסיפור הזה זה מול רמ"י, ייצוג מול רמ"י, שאין להם את מה שיש לכל היישובים האחרים באזור
דגנית סנקר לנגה:
תראה, אני לא בקיאה בהנחיות של רמ"י
דגנית סנקר לנגה:
 אני רוצה לחזור ולהגיד, אנחנו רואים את עצמנו כמסייעים לכולם ורואים את הצמיחה הדמוגרפית כחלק מרכזי בתוכנית הזאת
דגנית סנקר לנגה:
 ואנחנו יושבים עם כולם, אחד אחד
דגנית סנקר לנגה:
 וזה נכון, יש הבדלים בין הנהגות קיבוציות, יש הבדלים בין חיים קיבוציים ויישובים קהילתיים
דגנית סנקר לנגה:
 אני גיליתי, חייבת להגיד לכם, גיליתי את החוזק של היישובים הקהילתיים, בטח יישוב כמו שלומית
דגנית סנקר לנגה:
 ואנחנו נלך על כל הדבר הזה ביחד
יצחק פינדרוס:
מי אחראי אצלכם בעצם על הנושא של רמ"י ומשרד השיכון? את יותר חינוך ורווחה
דגנית סנקר לנגה:
יש לנו את ראש צוות בינוי שלנו
דגנית סנקר לנגה:
 זה אביאל
דגנית סנקר לנגה:
 וגם שלומית, אתם גם התבקשתם להגיש תוכנית יחד עם המועצה והדברים האלה נמצאים שם והם ייבדקו
יצחק פינדרוס:
אז אנחנו נשמח לדעת מהם, בסדר? נשמח לדעת מהם, דרכך להעביר לאביאל, לשמוע איך הוא התמודד עם האתגר הזה שהוא אתגר אחר
אברהם עבאס:
וכלפי רמ"י בסיפור הזה
מוריה סילברמן:
זה שינוי מחשבה
יצחק פינדרוס:
לא, לא, כשאתה בונה משהו ורוב האנשים נמצאים במסלול מסוים, יישוב אחד או שניים, לפי מה שראיתי, שני יישובים נמצאים במסלול אחר, הם בעצם יכולים ליפול בין הכיסאות
יצחק פינדרוס:
 בסוג מערכת כזאת שכל המדינה נרתמת
דגנית סנקר לנגה:
אבל שם אנחנו נמצאים
יצחק פינדרוס:
לא, אבל עוד פעם, אני מקווה, האתגר הזה הוא אתגר מסוג אחר
יצחק פינדרוס:
 דרך אגב, לא הזכרת בכלל את הגוף הזה שהקים נשיא המדינה עם כל האלופים ואלוף לכל יישוב ולכל זה, של הפדרציות, עם ה-600 מיליון דולר
דגנית סנקר לנגה:
אני מוכנה לספר על זה
יצחק פינדרוס:
לא, אתם נמצאים, אתם עובדים ביחד איתם, באינטראקציה איתם? הם עובדים בנפרד?
דגנית סנקר לנגה:
אז אני אומר שהאלופים אכן עשו עבודה מאוד יפה עם הקיבוצים
דגנית סנקר לנגה:
 אנחנו עשינו העברת מקל מסודרת ביחד עם האלופים
דגנית סנקר לנגה:
 ישבו כל האלופים בחדר ביחד
יצחק פינדרוס:
אבל הם סיימו כרגע?
דגנית סנקר לנגה:
הם סיימו והם עדיין יועצים לחלק מהאנשים
יצחק פינדרוס:
הכסף של הפדרציות לאן הלך בסוף?
דגנית סנקר לנגה:
לא דרכנו, אינני יודעת
יצחק פינדרוס:
 טוב, תודה
יצחק פינדרוס:
 תרצי להתייחס, רונית?
רונית תירוש:
בוקר טוב
רונית תירוש:
 רונית, כולם קוראים לי רוני, כפי שאמרתי, ממטה יהודה
רונית תירוש:
 נגיד שאנחנו צד ולא צד בעניין, למעשה
רונית תירוש:
 מברכת על הכינוס של הוועדה הזאת
רונית תירוש:
 לומדת להעריך את ההתמדה שלה ואת הכוח שלה ותודה על הזכות
רונית תירוש:
 נציגי שלומית אני חושבת לא יכלו לנסח את זה יותר טוב
רונית תירוש:
 דיברנו על זה גם בדיון הקודם
רונית תירוש:
 אני רק רוצה להתייחס, קודם כל למדתי הרבה, לפחות התחלתי ללמוד
רונית תירוש:
 אנחנו שומעים הרבה בתקשורת "תקומה, תקומה"
רונית תירוש:
 לא כל כך הבנו עד הסוף מה זה אומר ובאמת ישר כוח על העבודה
רונית תירוש:
 אני מניחה שיש עוד הרבה הרבה מה לעשות ועדו הרבה מהמורות בדרך
רונית תירוש:
 אני אגיד שלגבי ביטוח לאומי, מה שדיברו בהתחלה, אני קצת חזרתי אחורה
רונית תירוש:
 היה דיון
רונית תירוש:
 העלינו את הקול שלכם בדיון בשבוע שעבר
יצחק פינדרוס:
ביום רביעי
רונית תירוש:
ודיבר נציג ביטוח לאומי שדיבר על הצורך בשינוי חקיקה להכרה כקהילה, כנפגעי פעולות איבה
רונית תירוש:
 זאת אומרת על השאלה האם ניתן ונכון לעשות את זה, על כל המובנים
רונית תירוש:
 וזה נעצר שם
רונית תירוש:
 לפי מה שהוא הסביר לפחות, והיה חשוב לי להגיד את זה לנציגים של שלומית, זה לא אם התבצעה חדירה חלילה או לא, או שכולם ברור על מעשי הגבורה
יצחק פינדרוס:
סליחה, שנייה, שנייה
דגנית סנקר לנגה:
אני אולי אשלים רגע, אם אתם רוצים?
יצחק פינדרוס:
שנייה
יצחק פינדרוס:
 היו שני חלקים: חלק אחד זה הנושא של כל הוועדות, וכמו שהם אמרו שהגישו בקשות ולא מקבלים אותן
יצחק פינדרוס:
 הייתה החלטה עקרונית שכל היישובים שנפגעו אוטומטית נכנסים לתוך, הבקשות שלהם מאושרות אוטומטית ואחר כך יתחילו לבדוק
יצחק פינדרוס:
 זאת אומרת יש מקדמות והבקשות שלהם מוגשות אוטומטית
יצחק פינדרוס:
 אחרי זה דיברו עוד דבר, מה שאמרנו קהילות שנפגעו
יצחק פינדרוס:
 את שואלת אותי? לא יהיה דאבל
יצחק פינדרוס:
 זאת אומרת אם אנחנו נעלה עכשיו חקיקה על יישובים שנפגעו יגידו לנו רמ"י בשביל זה הקמנו את תקומה, מה אתם רוצים מאתנו? מה אתם רוצים מהמדינה
יצחק פינדרוס:
 ולכן מה שכן צריך זה יישובים שנפגעו כרגע והתושבים שלהם רוצים להגיש ברמת הפרט תביעה, לא כיישוב
יצחק פינדרוס:
 כי כיישוב בשביל זה קמה מנהלת תקומה
יצחק פינדרוס:
 ברמת הפרט, על הדבר הזה היינו צריכים לקבל מהצבא רשימה או מהמשטרה בישיבה הזאת
יצחק פינדרוס:
 ואנחנו נבקש מאתי לבדוק שהרשימה הזאת אכן תקום
דגנית סנקר לנגה:
רק אולי, אם יורשה לי, אני אוסיף משפט
דגנית סנקר לנגה:
 שאנחנו עם מנכ"לית הביטוח הלאומי, ירונה, שזה באמת מקום טוב גם לשבח את את העבודה שלה באמת 24/7
דגנית סנקר לנגה:
 אנחנו קיימנו מספר פגישות, כולל זומים שנעשו עם הנהגות היישוב
דגנית סנקר לנגה:
 ואני כן רוצה להגיד שהיא קצת כבולה, כי החוק הזה, חוק נפגעי פעולות האיבה, הוא פשוט לא מתאים כל כך לאירוע הזה
דגנית סנקר לנגה:
 ומר משה אדרי, יושב-הראש המנהלת, גם הוציא המלצה או פנייה לשר העבודה על חשיבה על התאמת החוק לאירוע
יצחק פינדרוס:
בסדר, לא, אני אומר, אבל בכל מקרה, עד לחוק, יש עוד משהו
יצחק פינדרוס:
 רשימת היישובים לא עודכנה לא על ידי צה"ל ולא על ידי המשטרה לביטוח לאומי
יצחק פינדרוס:
 עד החוק
יצחק פינדרוס:
 הם שני מסלולים נפרדים, אני לא רוצה לערבב בין שני המסלולים
יצחק פינדרוס:
 עד לדבר הזה היא לא עודכנה
יצחק פינדרוס:
 וזה דבר שיכול לעשות עכשיו, היום, אתמול
יצחק פינדרוס:
 אין סיבה שזה לא יסתיים
רונית תירוש:
אז תודה על ההבהרה
רונית תירוש:
 אני עוד פעם מדברת את הקול של המלונות ואני חושבת שגם קצת של התושבים, אבל אני בכובע של המלונות
רונית תירוש:
 אנחנו במרחק פסיעה מה-31 בדצמבר
רונית תירוש:
 ואני משיחה שהייתה לי אתמול עם כמה מנהלי מלונות אצלנו, הם לא יודעים עדיין לגבי הארכת הוואוצ'ר
רונית תירוש:
 ודיברנו על זה גם בישיבה, אני יודעת שאתם עושים הכול כדי לסייע
רונית תירוש:
 נשמח לדעת
רונית תירוש:
 תודה
יצחק פינדרוס:
מנהלת תקומה אתם כן יודעים?
אברהם עבאס:
כנראה אין תשובות
דגנית סנקר לנגה:
זה לא קשור
דגנית סנקר לנגה:
 המלונות, מאמץ המלונות של משרד התיירות, צריך להגיד את זה פה בצורה הברורה ביותר
יצחק פינדרוס:
מי נמצא? משרד התיירות, אתם יודעים כבר מה, איפה אנחנו נמצאים?
קרן גולדמן:
אני יודעת שעובדים על החלטת ממשלה
יצחק פינדרוס:
אז כשעובדים על החלטת ממשלה, על איזה תאריך מדובר שם בהחלטה הזאת?
קרן גולדמן:
זה היה אמור להסתיים בימים הקרובים
יצחק פינדרוס:
כן, אבל איזה תאריך?
קרן גולדמן:
עדיין אין תאריך
יצחק פינדרוס:
עדיין אין תאריך בטיוטת ההחלטה?
קרן גולדמן:
אני לא יודעת להגיד, כי זה נמצא אצל היועץ המשפטי שלנו
קרן גולדמן:
 אבל זה בעבודה
מיכל לרר:
אפשר? אני חושבת שהוועדה הזאת בעצם מייצגת את הקול של המפונים, לצורך הדיון הזה
מיכל לרר:
 ואחד הדברים שהכי מטרידים ומפריעים לשגרת היום ובעצם לרווחה הכללית זה אי הוודאות שהם חיים בתוכה
מיכל לרר:
 כשהחלטת ממשלה אמורה להסתיים ב-31 בדצמבר, שזה עוד שישה ימים, ולא לדעת מה קורה אחר כך
אברהם עבאס:
אנחנו מדברים על זה בוועדה, כל הזמן, שואלים ושואלים
אברהם עבאס:
 ואני לא מצליח להבין מה
אברהם עבאס:
 אם יודעים שבחודש הקרוב, אז לפחות שיגידו לפחות לעוד חודש
אברהם עבאס:
 למה דחו את זה לשנייה האחרונה? למי זה עוזר, לא הבנתי? לא למפונים, לא לבעלי בתי המלון שדואגים להיערך לדבר הזה
אברהם עבאס:
 כאילו, מה העניין? באמת
מיכל לרר:
ההחלטה הקודמת, אני אגיד, הייתה עד ה-22 בנובמבר
מיכל לרר:
 ב-21 בנובמבר היא התקבלה
מיכל לרר:
 כלומר, גם אם המדינה מתנהלת בפרוצדורה שהיא מאוד מסוימת מבחינת המעבר דרך התחנות השונות ועד האישור של היועץ המשפטי, בסוף יש פה אנשים שאין להם ודאות איפה הם יהיו מחר בבוקר
מיכל לרר:
 צריך לקחת את זה בחשבון
קרן גולדמן:
אני מסכימה, זה יועבר ללשכה המשפטית
יצחק פינדרוס:
אבל אני שוב מחדד
יצחק פינדרוס:
 הניסוחים המשפטיים פחות מעניינים אותנו
יצחק פינדרוס:
 התאריך, על מה מדובר? היועץ המשפטי הרי לא מחליט על התאריך
יצחק פינדרוס:
 השאלה מבחינת מזכירות הממשלה, לאיזה תאריך מכינים? היינו בסיטואציה הזאת גם קודם
יצחק פינדרוס:
 אמרתי, אין לי שום בעיה להודיע למנהלי המלונות כוועדה
יצחק פינדרוס:
 להודיע הממשלה מתכננת לעשות את זה לעוד חודש, היא עוד לא סיימה את הניירת
יצחק פינדרוס:
 אז אני מציע לשאול על מה מדובר, על איזה תאריך
יצחק פינדרוס:
 יושבת פה מנהלת התיירות של ערי ירושלים, של מטה יהודה, והיא רוצה לדעת כל מה מדובר
יצחק פינדרוס:
 על מה, מי, מו
יצחק פינדרוס:
 בסדר, היא לא ביקשה הזמנה, היא לא ביקשה לקבל תשלום
יצחק פינדרוס:
 היא ביקשה לדעת, להיערך, זה הכול
יצחק פינדרוס:
 לא סיפור גדול
קרן גולדמן:
אני בודקת, לדעתי זה עד סוף פברואר
יצחק פינדרוס:
יועץ משפטי, בסדר, מנוסח
קרן גולדמן:
לדעתי זה עד סוף פברואר, אבל אני בודקת עם היועץ המשפטי
יצחק פינדרוס:
אז אני מבקש לדעת לפחות בטיוטה מה יש בהצעת המחליטים, גם אם עוד לא הייתה החלטה
יצחק פינדרוס:
 אני לא רואה את ממשלת ישראל לא מעבירה הצעת החלטה אם היא מגיעה אליה מוכנה
יצחק פינדרוס:
 בהינתן ותהיה הצעה, אז הפרוצדורה פחות מעניינת אותנו כוועדה
יצחק פינדרוס:
 כמו שהיא אמרה, אנחנו הקול של המפונים בסוף, אותנו הפרוצדורה, שימצאו פתרון אחר
מיכל לרר:
נראה לי שאני מפנה אותה לדגנית
מיכל לרר:
 שוב, אם אנחנו מדברים על ציבור המפונים כרגע, אני לא בטוחה שזה ברור מה גבולות הגזרה מבחינת האחריות של מנהלת תקומה כלפי המפונים
מיכל לרר:
 כלומר, כשיש להם שאלה או משהו שמטריד אותם בנושא מסוים, למי הם פונים?
דגנית סנקר לנגה:
ראשית, בכל המלונות יש מתכללים
דגנית סנקר לנגה:
 אני חושבת שאתם יכולים להגיד את זה כמעט כמוני
דגנית סנקר לנגה:
 בכל המלונות יש מתכללים, גם רוה"מ שם מתכללים בכל בית מלון
דגנית סנקר לנגה:
 אבל תלוי מה השאלה
דגנית סנקר לנגה:
 תראו, גם אנחנו כאזרחים, תגידי לי דגנית את מי את שואלת? אני לא, תלוי מה הסוגייה
דגנית סנקר לנגה:
 אנחנו יודעים להגיד שמשרד התיירות, פיקוד העורף, כלל משרדי הממשלה, נמצאים במלונות
דגנית סנקר לנגה:
 יש לכל מלון מטעם רוה"מ בן אדם אחראי שאמור לתכלל, אני מניחה שאני לא מחדשת לכם, את פעילות המשרדים
דגנית סנקר לנגה:
 ויש שאלה והיא נשאלת
דגנית סנקר לנגה:
 אנחנו מנסים להסתכל באמת על פתרונות הדיור בטווח הבינוני והארוך
דגנית סנקר לנגה:
      אבל אני כן רוצה קצת לבלבל אותך ולהגיד, כמו שאמרתי גם קודם, שחלק מהדברים קשורים
דגנית סנקר לנגה:
 אני מוכנה לתת כמה דוגמאות
דגנית סנקר לנגה:
 חלק מהדברים קשורים ואנחנו מנסים לפזול, כמו שאמרתי קודם, עין אחת פה ועין אחת פה
דגנית סנקר לנגה:
 ניקח דוגמה: נוער מפונה
דגנית סנקר לנגה:
 ניקח דוגמה: בינוי קהילתי
דגנית סנקר לנגה:
 זה נושאים שאנחנו יודעים להגיד שאנחנו צריכים להסתכל
דגנית סנקר לנגה:
 אם ניקח דוגמה את ניר יצחק שעבר עכשיו לאילות ואנחנו יודעים שאנחנו צריכים לספק לו גם איזה שהיא מעטפת בשביל לא להביא אותו למקום נוסף
דגנית סנקר לנגה:
 אני לא יכולה לתת תשובה אחת
דגנית סנקר לנגה:
 אני יכולה להגיד שבכול מלון יש כתובת
דגנית סנקר לנגה:
 ניר עוז חתמנו אתמול עם ניר עוז
דגנית סנקר לנגה:
 באמת הייתה עבודה מאוד מאוד מאומצת של כולם בכרמי גת
דגנית סנקר לנגה:
 עם כל המורכבות של הציוד
אברהם עבאס:
מבחינת חינוך, מבחינת כל הקהילה?
דגנית סנקר לנגה:
יהיו להם גני ילדים משל עצמם למטה
דגנית סנקר לנגה:
 הם יגיעו לחינוך בכפר מנחם
דגנית סנקר לנגה:
 יהיה להם חדר אוכל על מנת שהמבנה הקהילתי יוכל להישמר
דגנית סנקר לנגה:
 אחד מהדברים שהוא הכי משמעותי בעבודת המנהלת זה היכולת לשמר את הקהילות, בשביל שהם יחזרו ביחד
דגנית סנקר לנגה:
 כמעט כל פעולה שאנחנו עושים זה מתוך הבנה מה יחזיק את הקהילה בשביל שהיא תחזור ביחד
דגנית סנקר לנגה:
 בהחלט
יצחק פינדרוס:
 יש עוד מישהו שרוצה לשאול משהו? כן, קרין, גלעד?
גלעד בלאנק:
תודה
גלעד בלאנק:
 התייחסויות לקהילה שלנו
גלעד בלאנק:
 כי אנחנו כנראה לא מצליחים להבין מה מצופה מאתנו כהנהגה
גלעד בלאנק:
 יש לנו נציג מנהלת תקומה, הוא גם חבר בכיר בהנהלה של הקיבוץ
גלעד בלאנק:
 זה אסף בבלי, מרכז המשק של הקיבוץ
גלעד בלאנק:
 וגם לו הדברים לא מספיק ברורים
גלעד בלאנק:
 אני אתן דוגמה קטנה: הייתה הכשרה עכשיו של צוותי הרכזים היישוביים
גלעד בלאנק:
 מודיעים את ההכשרה מהיום לעוד יומיים, כאשר אנחנו נמצאים בים המלח, ההכשרה במצפה רמון
גלעד בלאנק:
 ויש לנו פה קהילה שלמה, על כל המורכבויות שלה, כדי לנהל אותה
גלעד בלאנק:
      דיברתם על 2
גלעד בלאנק:
4 מיליון שקלים שעברו לקיבוץ
גלעד בלאנק:
 זה נכון, אנחנו מודים על הדבר הזה
גלעד בלאנק:
 רק לסבר את האוזן, יושב-הראש, קיבוץ מגן משלם משכורות של 2
גלעד בלאנק:
9 מיליון בחודש
גלעד בלאנק:
 אני עכשיו נלחם על לייצר תזרים מזומנים כדי שאני אוכל להתנהל ולנהל את הקהילה ונוכל לשלם לאנשים שכר, כפי שמחייב אותי גם החוק
גלעד בלאנק:
 בנוסף לכל הדבר הזה, השיח עם הנהלות היישובים הוא לדעתי הדבר החשוב והוא הדבר שלוקה בחסר
גלעד בלאנק:
 אני אתן דוגמה: החליטו לקבוע את מרכיבי הביטחון וחבילת הביטחון שהולך לקבל כל יישוב
גלעד בלאנק:
 עם מי לא דיברו? עם הנהגות היישובים
גלעד בלאנק:
 גם פה אני אגיד שאני מחכה כבר כמעט חודשיים שאופק חדש יתאמו איתי פגישה כדי שאנחנו נוכל לשמוע את מרכיבי הביטחון ולהשפיע עליהם
גלעד בלאנק:
 כמובן שהדבר הזה עוד לא קרה
דגנית סנקר לנגה:
למי פנית, גלעד?
גלעד בלאנק:
לתומר
גלעד בלאנק:
 בזום עכשיו שהיה עם האלוף רפי מילוא, אלוף פיקוד העורף, שוחחנו על נושא של צו אלוף מס' 8
גלעד בלאנק:
 צו אלוף, רק לסבר את האוזן יושב-הראש, קובע את המניעה להיכנס
גלעד בלאנק:
 מעבר לזה הוא לא עושה שום דבר
גלעד בלאנק:
 גם כאן יש הנחיות סותרות
גלעד בלאנק:
 הדבר הזה מבלבל את היישובים וקורע אותנו מבפנים
גלעד בלאנק:
 כן אפשר לחזור, אי אפשר לחזור
גלעד בלאנק:
 וכמו שאמרת בעצמך מקודם, 0 עד 4, 0 עד 7 זה מספרים יפים
גלעד בלאנק:
 דרך אגב, אצלכם במצגת מופיע שקיבוץ מגן הוא 4 עד 7 וקיבוץ מגן מוגדר 0 עד 4
גלעד בלאנק:
 הדבר הזה מביא איתו החלטות שהיישובים צריכים לקבל כדי שנוכל לשמור על הקהילה מאוחדת, כדי שנוכל לנהל אותה
גלעד בלאנק:
 וצריך להבין שגם ההנהגות מתחילות להישחק
גלעד בלאנק:
 אי הוודאות והדברים מאיפה אנחנו מקבלים אותם יוצרים לנו קשר מול התושבים
גלעד בלאנק:
      כאן אנחנו לא מצליחים להתקדם ולפצח את האירוע הזה
גלעד בלאנק:
 אז עזרה כלכלית זה חשוב מאוד, אנחנו צריכים אותה
גלעד בלאנק:
 אבל זה נדבך אחד בתוך סל שלם של נדבכים שצריך לעבוד איתם
גלעד בלאנק:
 הסיפור של המעבר עכשיו לכפר המכבייה
גלעד בלאנק:
 אנחנו קיבלנו החלטה, נכון שמנהלת תקומה אמרו לנו להמתין, אבל אנחנו לא יודעים להמתין יותר
גלעד בלאנק:
 אם אנחנו לא עושים תהליכים ועולם קבלת ההחלטות הקיבוצי, שגם הוא בירוקרטי מאוד ומסובך מאוד, אנחנו לא נתקדם לשום מקום
גלעד בלאנק:
      לגבי בתי הספר העורפיים
גלעד בלאנק:
 למועצה אזורית אשכול יש בית ספר ממוגן
גלעד בלאנק:
 הוא נמצא בסמוך לקיבוץ מגן
גלעד בלאנק:
 זאת אומרת שברגע שהחליטו לבנות בית ספר עורפי ואמרו שבית הספר הממוגן לא מספיק בטוח, גזרו על קיבוץ מגן הודעה שהלכה למעשה שלא בטוח להיות בקיבוץ מגן
גלעד בלאנק:
 אם בטוח להיות בתוך הקיבוץ, אז בטוח להיות גם בתוך בית הספר
גלעד בלאנק:
 נכון שילדים זה הדבר היקר ביותר לליבנו, אבל חייהם שווים לחיי כל שאר התושבים
גלעד בלאנק:
      ואנחנו מצפים ומבקשים שהנהגות היישובים יהיו יותר מעורבות
גלעד בלאנק:
 אנחנו מעבירים את הדבר הזה גם למועצה אזורית אשכול, גם למנהלת תקומה וגם לכל משרדי הממשלה שרוצים לשמוע
גלעד בלאנק:
 ואני מזמין את כולם, תבואו אלינו לקיבוץ, בשמחה נארח ונראה את הדברים
גלעד בלאנק:
 וניתן לכם לשאול במשך שלוש שעות ורעש התותחים והחלונות הזזים שיש כרגע בתוך הקיבוץ
גלעד בלאנק:
 גם אם צבע האדום מתמעט, הוא עדיין קיים, מתמעט
גלעד בלאנק:
 רעש התותחים שיש כרגע לא מאפשר שהייה ברמת חיים סבירה בתוך היישובים האלה
גלעד בלאנק:
 זהו, תודה רבה על ההקשבה
קרין צורף:
תודה
קרין צורף:
 אני רק אגיד עוד דבר אחד, דגנית
קרין צורף:
 רציתי להתייחס ספציפית לדברים שאת אמרת
קרין צורף:
 הביקור שלכם פה אצלנו בים המלח היה לפני שלושה שבועות
קרין צורף:
 לי אפילו טלפון שלך אין
קרין צורף:
 אם הכול צריך לעבור דרך תומר אני חושבת שנידונו לכישלון
קרין צורף:
 ואנחנו צריכים אתכם
קרין צורף:
 אנחנו צריכים אתכם איתנו
דגנית סנקר לנגה:
להלן מספר הטלפון שלי, קרין
דגנית סנקר לנגה:
 הטלפון שלי, באמת, את יכולה לכתוב
דגנית סנקר לנגה:
 כולם יכולים לכתוב את הטלפון שלי
דגנית סנקר לנגה:
 050-6221807
קרין צורף:
אני כן אגיד, כי אני חושבת שזה חשוב
קרין צורף:
 את אמרת ואני מאמינה גם משיחתנו פה ואני חושבת שזה באמת שדר שהמנהלת מאמינה בו ואת אישית מאמינה בו, שחוסן הקהילות הוא אחד הדברים החשובים להצלחה של התהליך הזה, של התקומה מחדש של חבל הארץ של העוטף
קרין צורף:
 בשביל שזה יקרה אנחנו נמצאים עכשיו בסיטואציה שהיא בלתי אפשרית קהילתית, מכל מיני בחינות
קרין צורף:
      אני אתן דוגמה קטנה-קטנה, ברמת מועצה אזורית אשכול עכשיו מגייסים 32 עו"סים יישוביים, כי חסרים
קרין צורף:
 עכשיו, זה לא, זה גיוס שאנחנו יודעים שלא יכול לתת מענה נכון, כי אף אחד לא מגייס 32 עו"סים בבת אחת
קרין צורף:
 ואנחנו יצאנו עכשיו לגיוס פרטי ליישוב שלנו, מתוך הבנה שאין לנו זמן לחכות פה
קרין צורף:
 אין לנו עוד זמן לבזבז
קרין צורף:
 אנחנו כרגע נמצאים בחוסר של מענים רווחתיים בסיסיים לקהילה שלנו
קרין צורף:
 ואף אחד חוץ מאתנו לא יכול לסייע בזה
קרין צורף:
 אז אני לא יודעת מה מזה אתם יודעים, במה מזה אתם מעורבים
קרין צורף:
 אולי עצם זה שאנחנו לא יודעים אם אתם בכלל כתובת לזה, זה עצם העניין
דגנית סנקר לנגה:
לא, אבל אנחנו לא מבטלים את איריס
דגנית סנקר לנגה:
 איריס בוודאי מכירה
קרין צורף:
איריס מכירה
קרין צורף:
 איריס מגייסת עכשיו יותר מ-30 עו"סים
קרין צורף:
 ולוחות הזמנים לא תואמים את הגיוס המאסיבי הזה
קרין צורף:
 אני לא יודעת לייצר גיוס עובדים בים המלח, שאי אפשר לייצר אותו על ידי המועצה האזורית אשכול
קרין צורף:
 אז הדבר היחיד שאנחנו עושים זה שוב להתכנס בתוך עצמנו, לחשוב מה אנחנו יכולים לעשות ולצאת בקול קורא ולשלם מכיסנו
קרין צורף:
 זה מה שאנחנו יודעים לעשות ובכך אנחנו מתקדמים באמת לפי הצרכים שלנו
קרין צורף:
      אבל אני אומרת שוב, כי לדעתי אולי זה לא מספיק ברור
קרין צורף:
 אם היינו מסתדרים לבד ולא היינו צריכים אף אחד, אז אפשר לבטל את כל הדיון זה
קרין צורף:
 אני חושבת שברור שאנחנו זקוקים לכם